Diari Oficial de la Generalitat Valenciana


Sumari del DOGV 1595, del 26-07-1991 (1991/822231)

ORDRE d'1 de juliol de 1991, de la Conselleria d'Agricultura i Pesca, per la qual s'aprova el Pla d'Obres i Millores Territorials de la zona de concentració parcel-laria de el Garroferal, de Tous (Valencia).
---------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/07/01/(1)/dof/vci/html**

### Dades del document

Número de DOGV
:   1595

Data del DOGV
:   26-07-1991

Secció del DOGV
:   DISPOSICIONS GENERALS

Número del document
:   1991/822231


Data del document
:   01-07-1991

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 1 de juliol de 1991, de la Conselleria d'Agricultura i Pesca, per la qual s'aprova el Pla d'Obres i Millores Territorials de la zona de concentració parcel.lària de "el Garroferal", de Tous (València).  
El Reial Decret-Llei 20/82, de 23 d'octubre, va establir mesures urgents per tal de reparar els danys causats per les inundacions a diverses províncies, i d'entre elles, la de València.  
En l'article desè es facultava el ministre d'Agricultura, Pesca i Alimentació per a declarar com a zones d'actuació especial de l?IRYDA les àrees afectades. L'apartat segon del mateix article, l?habilitava per a dictar les normes adients en relació amb l'aplicació dels beneficis establerts en la legislació vigent sobre reforma i desenvolupament agrari per a les zones d'interés nacional.  
L'Ordre de 24 d'octubre de 1982, del Ministeri de l?Interior, determinava els municipis inclosos dins la zona catastròfica, declarada pel Reial Decret-Llei 20/1982, i entre els quals s'hi troba Tous.  
Posteriorment, i per Ordre de 31 de gener de 1983, del Ministeri d'Agricultura, Pesca i Alimentació, s'establiren les actuacions a realitzar per l?IRYDA a les províncies afectades. En l'article segon s'assenyala que les obres de recuperació dels terrenys es realitzaran totalment a càrrec de l?Estat, i que els correspon la classificació d'obres d'interés general.  
Per Ordre de 27 de juliol de 1984, del Ministeri d'Agricultura, Pesca i Alimentació, hom declarava d'utilitat pública i d'urgent execució la concentració parcel·laria de «el Garroferal», de Tous (València), zona que va ser arrasada per les inundacions de 1982, a la província de València.  
A aquesta zona, s'han executat obres de recuperació dels terrenys arrasats i de construcció de la xarxa de camins i séquies principals i la Conselleria d'Agricultura i Pesca ha fet la redistribució de la propietat, mitjançant el procediment de concentració parcel·laria.  
A conseqüència de les tasques de concentració s'ha vist la necessitat de realitzar obres secundàries de reg, desguàs i condicionament de terrenys, de manera que les noves finques es troben en condicions acceptables per al lliurament als propietaris.  
Per això, s'ha redactat un Pla d'Obres i Millores Territorials de la zona, que se sotmet a l'aprovació de la Conselleria i fa referència a obres secundàries de reg, de desguassos i de condicionament de terrenys.  
Examinat el pia, aquesta conselleria considera que les obres que s'hi inclouen han estat degudament classificades segons determina l'article 61 de la Llei de Reforma i Desenvolupament Agrari i que alhora aquestes obres són convenients perquè s'obtinguen de la concentració parcel·laria els majors beneficis per a la producció de la zona i per als agricultors afectats.  
En virtut d'açò,  
ORDENE:  
Article primer  
Que s'aprove el Pla d'Obres i Millores Territorials de la zona de concentració parcel·laria de «el Garroferal» de Tous (València).  
Article segon  
D'acord amb l'article 62, de la Llei de Reforma i Desenvolupament Agrari, les obres secundàries de reg, de desguàs i de condicionament de terrenys resten classificades com d'interés general i és per això que han de ser totalment subvencionades.  
DISPOSICIONS FINALS  
Primera  
La Direcció General de Desenvolupament Agrari dictarà les normes pertinents perquè l'aplicació d'aquesta disposició es faça de la millor manera possible.  
Segona  
Aquesta ordre entrarà en vigor l?endemà de la publicació al Diari Oficial de la Generalitat Valenciana.  
València, 1 de juliol de 1991.  
El Conseller d'Agricultura i Pesca,   
LLUIS FONT DE MORA I MONTESINOS


Còpia Permalink ELI